izzako/sundanese-pixelgpt huggingface dataset:
Boyolali nujul kana:
Sultan Ageng Tirtayasa atawa Abdul Fatah nyaéta Sultan Banten nalika yuswa 20 taun
Sultan Ageng Tirtayasa digumelarkeun di Banten nalika taun 1631, maot di Batavia taun 1692
Sultan Ageng Tirtayasa minangka gelar ti Kasultanan Banten
Sultan Ageng Tirtayasa boga kawijakan yén rahayat Banten pikeun nolak gawé bareng jeung VOC (Walanda)
Sultan Ageng Tirtayasa boga ngaran séjén ogé nyaéta Pangéran Surya
Nalika ramana maot, anjeuna diangkat jadi Sultan Muda nu gelarna Pangéran Ratu atawa Pangéran Dipati
Sanggeus akina maot, anjeuna diangkat jadi sultan kalwan gelar Sultan Abdul Fathi Abdul Fattah
Taun 1655 Sultan Ageng Tirtayasa jeung rahayat Banten ngarasa perlu pikeun ngahalangan padagangan Walanda di Banten ku cara ngaruksak kapal Walanda
Walanda ngarasa perlu ogé ngahasut Pangéran Haji, putrana Sultan Ageng Tirtayasa pikeun ngamusuhan ramana sarta disebut leuwih percaya ka adina Pangéran Purbaya
Mangsa harita, rahayat Banten kabagi dua antara Sultan Ageng Tirtayasa jeung Walanda nu dibantuan ku Sultan Haji
Gawé bareng antara Walanda jeung Sultan haji ngahasilkeun éléhna Sultan Ageng Tirtayasa
Taun 1683, Sultan Ageng Tirtayasa diasingkeun ka Batavia tuluy maot taun 1692
Sultan Ageng Tirtayasa diangkat jadi Pahlawan Nasional taun 1970 kalawan Surat Keputusan (SK): No.045/TK/Tahun 1970, Tgl
1 Agustus 1970
Oyong atawa émés ("Luffa acutangula") (basa Indonésia: gambas) nyaéta sayuran buah nu deukeut jeung bonténg, samangka sarta mélon kaasup famili "Cucurbitaceae"
Buah oyong wangunna kawas buah bestru (belustru) nu sok dipaké seratna minangka tapas pikeun ngumbah piring
Bédana, kulit buah oyong rada keusrak sedengkeun bestru mah lemes
Sagigireun buahna anu sok di olah salaku sayuran, daunna anu masih ngora/pucuk bisa ogé dimangpaatkeun salaku lalab jeung bahan sayuran
Oyong mangrupa sayuran tropis has Asia
Di sababaraha nagara, oyong leuwih populér ti batan bestru
Dina basa asing, oyong disebut "si gua "(Cina), "patola" (Tagalog), "hecchima "(Jepang), "susemi "(Koréa), "ghonsavala, dadaka "atawa "turai "(India)
Oyong biasana ditumis atawa dijieun sop
Daging buah oyong hipu pisan, rasana rada amis lamun masih ngora
Tapi, sanggeus kolot jadi hambar jeung boga harambay di jerona
Aya loba jinis oyong ngan nu teu pait wungkul nu biasana dijadikeun olahan
Tangkal oyong bisa hirup kalawan subur di daérah anu mibanda "suhu" 30-35 darajat, ulsh leuwih tiis ti 20 darajat lantaran moah subur jadina
Di tempat anu kasorot langsung ku panon poé, sarta taneuh ngeprul ngandung [keusik]] tuh pH taneuh 6.6-7.5
Ti dataran landeuh nepika tonggohna 500 meter luhureunbeungeut cai laut
Gizi jeung Mangpaat Oyong
Oyong kaasup sayuran nu saeutik kalori
Ti 100 gram oyong ngan boga kalori 18 "kcal"
Komponén panglobana dina oyong nyaéta cai nu lobana 94.5g/100g
Sumber "Mineral Fosfor"
Mineral nu panglobana dina oyong nyaéta fosfor kalawan 33 mg/100g
Sanajan jumlahna saeutik, fosfor dina oyong bakal ngarojong kana kabutuhan fosfor dina awak
Fosfor kaasup mineral "makro" nu diperlukeun awak dina jumlah nu loba
Fosfor dipaké pikeun produksi énergi nu asalna ti kadaharan
Énergi éta dipaké pikeun prosés métabolisme jeung fisiologi awak
Kabinét nyaéta hiji lembaga nu ngawengku pajabat pamaréntahan senior, biasana ngawakilan cabang éksékutif
Kabinét ogé bisa disebut minangka Déwan Menteri, Déwan Éksékutif atawa Komite Éksékutif sesebutana gumantung sistim pamaréntahan sarta dipupuhuan ku présidén atawa perdana menteri minangka pupuhu kabinét
Sahenteuna ti taun 1945 geus aya 41 kabinét pamaréntahan di Indonésia
Sanggeus proklamasi, Indonésia mimiti nata sistim pamaréntahana kalawan sistim présidénsial, nyaéta hiji pamaréntahan nu pupuhu nagarana boga pungsi minangka kepala pamaréntahan
Sanajan karék merdika, usaha ngamekarkeun kahirupan politik nu démokratis tutuluyan dilakukeun ku pamingpin nagara jeung pamaréntah
Kaping 2 Séptémber 1945 Présidén nyieun kabinét saluyu jeung UUD 1945, kabinét nu diwangun nyaéta Kabinét Présidénsial
Saterusna kaping 1 Nopémber 1945 pamaréntah ngaluarkeun maklumat politik
Dina maklumat éta diébréhkeun yén pamaréntah hayang pangakuan nagara jeung Pamaréntah RI ti pihak sarékat (sekutu) atawa pihak Walanda
Pamaréntah ogé bakal malikeun milik asing atawa ngaganti rugi ka sakabéh hak milik asing nu dikawasaan ku pamaréntah RI
Kaping 3 Nopémber 1945 pamaréntah ngaluarkeun maklumat ngeunaan dijieuna partéy pulitik
Salila bulan nopémber, Désémber 1945 nepi ka Januari 1946 geus aya sapuluh partéy pulitik
Pikeun nyingkahan pamadegan yén Indonésia boga pamaréntahan nu diktator, sarta dina raraga meunangkeun pangakuan kadaulatan, ku kituna pamaréntah ngaluarkeun maklumat nomor 14 kaping 14 Nopémber 1945 nu ngarobah sistim présidénsial ku sistim parleméntér
Kalawan sistim parleméntér pupuhu pamaréntahan nyaéta perdana menteri, minangka perdana menteri munggaran nyaéta Sutan Syahrir
Taun 1945 kaayaan puseur dayeuh di Jakarta geus beuki ripuh
Nepi ka puseur dayeuh dipindahkeun ka Yogyakarta kaping 4 Januari 1946
Ku kituna, Présidén Sukarno jeung Moh
Hatta sarta sababaraha menteri pindah ka Yogyakarta
Sedengkeun perdana menteri angger di Jakarta
Perdana Menteri Syahrir minangka tokoh nu satuju ku cara diplomasi, ngayakeun diskusi antara Indonésia jeung Inggris sarta Walanda kaping 10 Pébruari 1946
Inggris diwakilan ku Sir Archibald Clark Keer sarta Walanda ku Van Mook
Dina diskusi éta Van Mook nepikeun pamadegan pulitik nu kungsi diébréhkeun ku Ratu Walanda nu eusina nyaéta: Indonésia can méré usul balesan patalina jeung usulna van Mook
Ngan hiji gabungan organisasi nu dingaranan Persatuan Perjuangan (PP) pupuhuna Tan malaka ngalakukeun oposisi
Persatuan Perjuangan nungtut diskusi jeung Walanda atawa Inggris bisa diayakeun ku dasar pangakuan 100% ka ayana RI
Ti dieu bisa disebut yén pamuda jeung tangtara ngritik kateutegasan Syahrir nyanghareupan Inggris jeung Walanda
Ku kituna, KNIP ngadesek présidén sangkan ngarobah susunan kabinét
Syahrir tuluy turun jabatan sarta disatujuan ku présidén tanggal 28 Pébruari 1946
Présidén tuluy nyieun deui kabinét anyar sarta nunjuk Syahrir deui minangka perdana menteri
Kabinét Syahrir II diwangun kaping 12 Maret 1946
Saterusna nyusun usulan waleran dina ngaréngsékeun parundingan jeung pihak Walanda
Gunung Latimojong nyaéta gunung nu pangluhurna nu aya di Sulawesi Kidul, kalawan luhurna nepi ka 3.680 m. Gunung ieu boga tujuh puncak kalawan puncak pangluhurna disebut Rante Mario
Puncak gunung nu pangluhurna di pulo Sulawesi nyaéta pagunungan Latimojong
Puncak gunung Rante Mario nepi ka 3.680 m. Pagunungan Latimojong ieu perenahna di Kabupatén Enrekang, propinsi Sulawesi Kidul
Sedengkeun kordinatna nyaéta 3o 22' 54" LS jeung 120o 1' 43" BT
Gunung ieu mangrupa gunung nu teu aktif atawa euweuh magmaan
Aksés rute normal pendakian mimitina ti désa Karangaan
Madiun nujul kana:
Séoul (; ) – resmina Kota Istiméwa Séoul – mangrupa ibu kota tur métropolis panggedéna di Koréa Kidul, nu mangrupa jajantung Wewengkon Ibukota Seoul, kaasup sabudeureun métropolis Incheon jeung propinsi Gyeonggi, wewengkon métropolitan kadua panggedéna sadunya kalayan 25.6 yuta urang pangeusi
mangrupa tempat leuwih ti satengahna pangeusi Koréa Kidul kaasup 678,102 warga internasional
Kalayan pangeusi leuwih ti 10 yuta, ieu kota gedé mangrupa largest city proper di OECD
Perenahna di Walungan Han, sajarah Séoul ti mangsa ka tukang kacida panjangna leuwih ti dua rébu taun ti saprak diadegkeun taun 18 SM ku Baékjaé, salah sahiji tina Tilu Karajaan di Koréa
Séoul masih tumuluy jadi ibu kota Koréa nalika Dinasti Joseon
Wewengkon Ibu kota Seoul ngawengku lima Loka Warisan Dunya UNESCO: Karato Changdeok, Bénténg Hwaseong, Kuil Jongmyo, Namhansanseong katut Makam Karajaan Dinasti Joseon
Séoul dikurilingan ku pagunungan, nu pangluhurna mah Gunung Bukhan, taman nasional nu panglobana didatangan per suku pasagina
Cicirén modéren di antarana Munara Seoul N, Wangunan 63 kelir emas, Dongdaemun Design Plaza nu "neofuturiskik", Lotte World, taman jejeran jero rohangan panggedéna kadua sadunya, Moonlight Rainbow Fountain, cai mancer sasak pangpanjangna sadunya katut Pulo Ngambang Sevit
Minangka tempat lahirna K-pop katut Korean Wave, Séoul narima leuwih ti 12 yuta turis internasional dina taun 2013, ngajadikeun Séoul minangka kota ka-10 panglobana didatangan sadunya katut ka-6 pangngahasilkeunana dina hal pelesir
Kiwari, Séoul dianggap minangka hiji kota global nu pinunjul tur ngaronjat, nu dihasilkeun tina hasil ekonomi nu disebut Kaahéngan Walungan Han nu ngarobah tina karuksakan Perang Koréa jadi ékonomi métropolitan panggedéna ka-4 kalayan GDP US$774 miliar dina taun 2012 sanggeus Tokyo, Kota New York katut Los Angeles
Puseur téhnologi dunya nu pinunjul di Gangnam katut Kota Média Digital, Wewengkon Ibu kota Séoul bisa ngagulkeun 15 pausahaan Fortune Global 500 saperti Samsung, pausahaan téhnologi panggedéna sadunya, katambah ku LG jeung Hyundai-Kia
Dina taun 2013, GDP per kapita (PPP) ieu kota nu $39,448 bisa dibandingken jeung Perancis katut Finlandia
Réngking kagenep dina Indéks Kota Daya Global sarta kagenep dina Indéks Puseur Finansial Global, ieu métropolis ngadorong pangaruh nu gedé dina urusan global minangka salah sahiji tina lima tuan rumah konférénsi global nu pinunjul
Séoul meunang réngking katujuh dina Sustainable Cities Index, pangluhurna di Asia tur réngking kadua sadunya dina kategori sosial
Ogé mangrupa tuan rumah pembukaan seni panglobana sadunya per mil pasagina
Séoul mangrupa kota pangkahubungkeunana ku kabel sadunya tur réngking kahiji dina kasiapan téhnologi dumasar kana laporan "Kota Kasempetan" PwC
Infrastruktur transportasi publikna mangrupa nu pangpadetna sadunya tur karéngking minangka nu panghadéna di Beulahan Bumi Kalér dina Sustainable Cities Index
Dirojong ku karéta gancang KTX katut Subway Seoul, jajaring subway panggedé sadunya, nyayagakeun 4G LTE, WiFi katut DMB dina kandaraan handapeun lemah
Séoul kahubung ku AREX ka Bandara Internasional Incheon, nu meunang pangajén minangka bandara panghadéna salila salapan taun patuturut (2005–2013) sadunya ti Airports Council International
Lotte World Tower, pemcakar langit "supertall" 556m (1,824 ft) kalayan 123 lantéy, diwangun di Séoul nu jadi pangluhurna dina OECD taun 2015 kalayan galadak observasi katut galeri seni pangluhurna sadunya
Its Lotte Cinema houses the world's largest cinema screen.COEX Mall Séoul mangrupa mall pangbalanjaan panggedéna di sahandapeun lemah
Emporis nyababkeun "skyline" Séoul meunang réngking minangka pangaruh visual pangluhurna kaopat sadunya di antara kota-kota gedé
Séoul jadi tuan rumah Asian Games 1986, Olimpiade Usum Panas 1988, Piala Dunia FIFA 2002 jeung KTT Seoul G-20 2010
Kota Disain UNESCO, Séoul dingaranan Ibu kota Disain Dunia 2010
Ieu kota geus kasohor ti jaman baheula kalayan ngaran Wiryé-seong (위례성/, nalika jaman Baékjé), Hanju (한주/, nalika jaman Silla), Namgyeong (남경/, nalika jaman Goryeo), Hanseong (한성/, nalika jaman Baékjé jeung jaman Joseon), Hanyang (한양/, nalika jaman Joseon), Gyéongséong (경성/, nalika jaman penjajahan)
Ngaran nu kiwari mah asalna tina kecap basa Koréa nu hartina "ibu kota," nu dipercaya diturunkeun tina kecap "Seorabeol" (서라벌/), nu asalna nujul kana Gyeongju, ibu kota Silla
Séoul boga loba ngaran tangtu aya alesanana
Nalika dijajah ku Jepang, "Hanseong" (漢城) diganti ngaran ku "Gyeongseong" (京城) sangkan teu patukeur jeung karakter "" sabab nujul ogé ka urang China
Dina kanyataanana mah, ngaran kuna Séoul, Hanséong asalna boga harti "Gedé" atawa "Lega"
Pamaréntah Jepang mutuskeun pikeun nganti ieu karakter ti jadi sangkan rahayat henteu saralah nganggap yén Séoul boga hubungan jeung urang China
Henteu kawas lolobana ngaran tempat di Koréa, "Seoul" mah henteu boga hanja (karakter China nu dipaké dina basa Koréa)
Dina tanggal 18 Januari 2005, pamaréntah Séoul sacara resmi ngaganti ngaran basa China resmina ku "Shou'er" () tina Hancheng (), nu tuluy jadi henteu pati ilahar
Pakampungan di wewengkon Walungan Han, tempat perenahna Séoul kiwari, geus mimiti ditempatan ti kira-kira taun 4000 SM
Séoul munggaran kacatet minangka Wiryeséong, ibu kota Baékjé (ngadeg taun 18 SM) di béh kalér wétan wewengkon Séoul
Aya sababaraha pinding dayeuh nu nyésa di ieu wewengkon nu nuduhkeun tanggal harita
Pungnaptoseong, pinding béh wétan di saluareun Séoul, dipercaya ku balaréa minangka loka Wiryeéséong utama
Alatan Tilu Karajaan marebutkeun wewengkon nu stratégis ieu, kadali pindah ti Baékjé ka Goguryeo dina abad ka-5, sarta ti Goguryéo ka Silla dina abad ka-6
Dina abad ka-11 Goryeo, nu ngaganti Silla Ngahiji, ngawangun hiji karaton usum panas di Séoul, nu dianggap "Ibu kota Kidul"
Ti saprak harita, Séoul jadi hiji panganjrekan nu beuki leuwih lega
Nalika Joseon ngaganti Goryéo, ieu ibu kota pindah ka Séoul (katelah ogé Hanyang sarta satuluyna Hanséong), nu tumuluy nepi ka runtagna ieu dinasti
Karaton Gyeongbok, nu diwangun dina abad ka-14, dipidangkeun minangka panyicingan karajaan tepi ka taun 1592
Karaton gedé lianna, Changdeokgung, diwangun taun 1405, dipidangkeun minangka karaton karajaan utama ti taun 1611 tepi ka 1872
Tadina mah ieu kota téh sagemblengna dikurilingan ku pinding batu pikeun ngamankeun wargana tina sato galak, nu maling katut serangan ti luar
Ieu kota tuluy tuwuh ka saluareun éta pinding tur sok sanajan pindingna geus euweuh ogé (kajaba di sapanjang Gunung Bugaksan (북악산), di béh kalér wewengkon puseur dayeuh), gapurana mah nyésa kénéh di deukeuteun tengah kota Séoul, kaasup Sungnyémun (ilaharna kasohor minangka Namdaémun) katut Honginjimun (ilaharna kasohor minangka Dongdaémun)
Salila dinasti Joséon, ieu gapura dibuka jeung ditutup unggal poé, dibarengan ku sora loncéng gedé di munara Bosingak
Dina abad ka-19 ahir, sanggeus ratusan taun kaisolasi, Séoul muka gapurana keur urang deungeun tur mimiti dimodérenkeun
Séoul jadi dayeuh munggaran di Asia Wétan nu ngawanohkeun listrik di karaton karajaan, diwangun ku Edison Illuminating Company tur sapuluh taun sanggeusna Séoul nerapkeun ogé lampu jalan
lolobana kamekaran Séoul nyaéta alatan perdagangan jeung nagara deungeun kayaning Perancis katut Amérika Sarikat
Contona baé, Seoul Electric Company, Séoul Electric Trolley Company, and Séoul Fresh Spring Water Company kabéhanana mangrupa pausahaan nu dipiboga babarengan ku Koréa katut Amérika
Dina taun 1904, salah saurang urang Amérika nu ngaranna Angus Hamilton ngadatangan ieu dayeuh tur nyarita, "Jalan di Seoul mah haradé, lalega, bareresih, pikatajieun tur saluran caina ogé ogé hadé
Lajur nu hareureut jeung kotor geus dilegaan, solokanana geus ditutup, atuh jalan rayana ogé geus dilalegaan
Seoul téh geus kairong bakal jadi dayeuh panghadéna, pangpikatajieun, jeung pangberesihna di wewengkon Wétan."
Sanggeus perjangjian anéksasi dina taun 1910, Kakaisaran Jepang ngajajah Koréa sarta ngaganti ngarang ieu dayeuh jadi Gyeongseong ("Kyongsong" dina basa Cina atawa "Kéijo" dina basa Jepang)
Téhnologi Jepang diimpor, pinding dayeuh dipiceun, sababaraha gapura diancurkeun
Jalan diubinan sarta wangunan gaya Kulon diwangun
Ieu dayeuh diliberalisasi dina mangsa ahir Perang Dunya II
Dina taun 1945 mah ieu dayeuh téh resmi dingarangan Séoul tur diputuskeun minangka kota istiméwa taun 1949
Salila Perang Koréa, sababaraha kali Séoul pundah-pindah leungeun antara angkatan bersenjata Koréa Kalér nu dibéking ku Rusia/Cina, jeung Koréa Kidul nu dibéking ku Amérika Sarikat, nu nyababkeun ieu dayeuh ruksak parna sanggeusna perang
Ibu kota sawatara waktu mah dipindahkeun heula ka Busan
Ceuk salah sahiji perkiraan ngeunaan kaayaan ruksakna Séoul mah, sahanteuna 191.000 wangunan, 55.000 imah, katut 1.000 pabrik rata jeung taneuh
Katambah deui, banjir pangungsi geus asup ka Seul nalika perang, nyababkeun kamekaran jumlah pangeusi ieu dayeuh katut wewengkon mtropolitanana nepikeun ka kurang leuwih 1.5 yuta jiwa taun 1955
Sanggeusna perang, Séoul mimiti fokus kana ngarékonstruksi jeung ngamodérnisasi
Alatan ékonomi Koréa mimiti tuwuh kacida rongkahna ti saprak taun 1960-an, urbanisasi ogé beuki gancang sarta para pagawé mimiti narempatan Séoul katut dayeuh gedéliana
Ti taun 1970-an, ukuran wewengkon administratif Séoul beuki ngalegaan pisan alatan nyokot sababaraha kota leutik katut désa ti sababaraha county sabudeureunana
Dumasar kana data sénsus taun 2012, populasi wewengkon Séoul geus kira-kira 20% tina total populasi Koréa Kidul, Séoul geus ngajadi puseurna ékonomi, pulitik katut budaya di ieu nagara, kalayan sababaraha pausahaan Fortune 500, kaasup Samsung, SK Holdings, Hyundai, POSCO katut LG Group nu kantor puseurna di dinya
Séoul jadi tuan rumah Asian Games 1986 jeung Olimpiade Usum Panas 1988 sajaba ti mangrupa salah sahiji tempat Piala Dunya Maén Bal 2002
Séoul perenahna di béh kalér kulon Koréa Kidul
Legana 605,25 km2, kalayan radius kurang leuwih , nu sacara gurat badag kabagi jadi wewengkon kalér jeung kidul nu dipisahkeun ku Walungan Han
Ieu walungan katut wewengkon sabudeureunana boga pancén nu kacida pentingna dina sajarah Koréa
Tilu Karajaan Koréa kacida merjuangkeun pikeun bisa ngadalikeun ieu lemah, sabab ieu walungan mangsa harita mah dipaké keur jalur dagang ka Cina (ngaliwatan Laut Konéng)
Ieu walungan kiwari henteu bisa dipaké deui keur balayar alatan muharana aya dina wates antara dua Koréa nu henteu beunang sagawayah jelema sipil bisa larsup
Ieu dayeuh diwatesan ku dalapan gunung, kaasup lemah pangluhurna dina daratan Walungan Han jeung wewengkon béh kulon
Séoul boga iklim transisional buana beueus/subtropis (klasifikasi iklim Köppen "Dwa/Cwa"), kalayan karakteristik iklim di antara duanana
Salila bulan Nopémber–Méi, iklim Séoul leuwih deukuet kana iklim buana (kontinén) sedengkeun nalika usum panas mah, iklim di ditu kawas iklim subtropis nu ngandung unsur iklim baseuh/garing tropis
Usum panas mah ilaharna panas jeung beueus, dibarung ku angin muson Asia Wétan ti Juni tepi ka Séptémber
Sedengkeun kira-kira bulan Agustus mah, nu mangrupa bulan pangpanasna, boga suhu rata-rata malahan mah bisa jadi leuwih ti éta
Dina usum tiis mah mindeng kacida nyecep tepi ka bekuna kalayan suhu rata-rata dina bulan Januari tepikeun ka sarta ilaharna leuwih garing ti batan nalika usum panas, kalayan rata-rata 28 poé saljuan unggal taunna
Kadang-kadang, hawa turun kacida dramatisna tepi ka sahandapeun , malah bisa nepikeun ka sanajan arang ogé, nyaéta nalika mangsa tengah usum tiis antara Januari jeung Pébruari
Séoul kabagi jadi 25 "gu" (구; ) (distrik)
"Gu" béda-béda legana (ti 10 tepi ka 47 km2) katut populasina (ti leuwih saeutik ti 140,000 tepikeun ka 630,000)
Songpa boga jumlah warga nu panglobana, sedengkeun Séocho mah wewengkonna panglegana
Pamaréntahan unggal gu nyekel loba fungsi nu dicekel ogé ku pamaréntahan kota di yurisdiksi lianna
Unggal "gu" kabagi jadi "dong" (동; ) atawa lingkungan
Sababaraha gu ukur boga saeutik dong sedengkeun lianna saperti Distrik Jongno mah jumlah lingkunganana kacida lobana
Gu di Séoul ngawengku 423 dong administratif (행정동)
"Dong" kabagi deui jadi 13,787 "tong" (통; ), nu satuluyna kabagi deui jadi 102,796 "ban"
Proper Séoul kasohor ku kapadetan populasina, nu ampir dua kalieun New York sarta dalapan kalieun Roma
Wewengkon métropolitanana mangrupa nu pangpadetna di Asia taun 2012 dumasar kana OECD, tur kadua di dunya sanggeus Paris
Ampir sakabéhna warga Séoul nyaéta urang Koréa, kalayan saeutik urang Cina, urang Jepang, katut minoritas ékspatriat
Dina bulan Désémber 2013, populasina 10.14 yuta, taun 2012, populasina 10,442,426
Ahir Juni 2011, 10.29 yuta warga Républik Koréa cicing di ieu kota
Turun .24% dbandingkeun ahir 2010
Populasi Séoul terus turun ti awal 1990-an, sabab cicing di Séoul mah mahal, katambah ku ngolotanana populasi
Jumlah urang asing nu nganjrek di Séoul nyaéta 255,501 urang dina taun 2010 dumasar kana sumber resmi Séoul
Dina bulan Juni 2011, 281,780 urang deungeun nganjrek di Séoul
Di antara eta, 186,631 urang deungeun (66%) mangrupa warga urang Cina ti karuhun urang Koréa
Naek 8.84% ti ahir 2010 jeung 12.85% ti Juni 2010
Kelompok panggedéna deui nyaéta warga Cina nu lain suku Koréa; 29,901 di antarana cicing di Séoul
Kelompok panggedéna deui nyaéta 9,999 urang warga Amérika Sarikat nu lain turunan Koréa
Satuluyna nyaéta warga Républik Cina (Taiwan), 8,717 urang
Dua ageman utama di Séoul nyaéta Kristen jeung Buda
Ageman lianna kaasup Muisme (ageman karuhun) katut Konghucu
Séoul mangrupa tempat jama'ah Kristen panggedéna di dunya, Yoido Full Gospel Church, nu boga anggahota kira-kira 830,000 urang
Dumasar kana sénsus taun 2005, tina sakabéh urang Séoul, 39% ngagem Kristen (22.8% Protéstan jeung 14.2% Katolik) jeung 16.8% ngagem Buda
46.2% tina ieu populasi lolobanaana henteu boga ageman atawa ngagem Muisme jeung ageman asli lianna
Séoul mangrupa puseur bisnis katut kauangan di Koréa Kidul
Sanajan legana ukur 0.6 persén tina sakabéh wewengkon daratan nasional, Séoul ngahasilkeun 21 persén tina GDP ieu nagara taun 2006
Taun 2008, indéks Worldwide Centers of Commerce ngaréngking Séoul minangka No.9
Global Financial Centres Index taun 2012 ngadaptar Séoul minangka kota pangkompetitifna ka-6 sadunya sacara finansial
The Economist Intelligence Unit ngaréngking Séoul minangka nu ka-15 dina daptar "Overall 2025 City Competitiveness" ngeunaan daya saing kota ka hareupna
Industi pabrik nu tradisional jeung intensif maké karyawan geus sacara tuluy tumuluy diganti ku industri tipeu téhnologi informasi, éléktronis jeung "assembly", tapi, produksi dahareun jeung inuman mah, kawas percitakan katut penerbitan masih nyésa di antara industri inti
Pabrik nu garedé mah kantor puseurna aya di ieu kota, kayaning Samsung, LG, Hyundai, Kia katut SK
Pausahaan dahareun jeung inuman nu kasohor kaasup Jinro, nu nyieun inuman alkoholan soju nu sumebar ka sakuliah dunya, geus ngéléhkeun vodka Smirnoff; pabrik bir panglobana ngajual Hite (ngahiji jeung Jinro) jeung Oriental Brewery
Ieu kota ogé mangrupa tempatna raksasa dahareun saperti Seoul Dairy Cooperative, Grup Nongshim katut Lotté
Konséntrasi gegedéan pausahaan-pausahaan internasional kantor puseurna aya di Séoul
Korea Exchange Bank ogé kantor puseurna aya di ieu kota
lolobana kantor puseur bank katut Korea Exchange perenahna di Yeouido (Pulo Yéoui), nu mindeng disebut "Wall Street Koréa" tur geus midang minangka puseur finansial ieu kota ti taun 1980-an
Pasar grosir katut écéran panggedéna di Koréa Kidul, nyaéta Pasar Dongdaémun, perenahna di Séoul
Myeongdong nyaéta wewengkon pangbalanjaan katut hiburan di puseur dayeuh Séoul kalayan toko kelas panengah tepi ka kelas luhur, butik pakéan katut "outlét" mérek internasional
Pasar Namdaémun deukeuteunana, nu dingaranan dumasar kana Gapura Namdaémun, mangrupa pasar pangkolotna di Séoul nu kiwari masih dipaké
Sinchon nyaéta wewengkon pangbalanjaan nu disadiakeun keur nonoman katut mahasiswa universitas
Insadong mah mangrupa pasar seni budaya di Séoul, tempat di mana karya seni Koréa tradisional katut modéren, saperti lukisan, ukiran katut kaligrafi dijual
Pasar loak Hwanghak-dong katut Pasar antik Janganpyéong ogé nawarkeun barang antik
Sababaraha toko keur parancang lokal geus dibuka di Samcheong-dong, tempat perenahna sababaraha galeri seni laleutik
Itaéwon utamana sadia keur turis deungeun katut soldadu Amérika nu boga basis di ieu dayeuh
Distrik Gangnam mangrupa wewengkon pangmakmurna di Séoul tur kasohor ku wewengkon Apgujeong-dong katut Cheongdam-dong sarta COEX Mall nu modéren
Pasar grosir di antarana Pasar Grosir Lauk Noryangjin katut Pasar Garak
Pasar Éléktronik Yongsan mangrupa pasar éléktronik panggedéna di Asia
Times Square mangrupa salah sahiji mall pangbalanjaan panggedéna nu ngagulkeun Starium CGV, layar bioskop permanén panggedéna di dunya, 35 mm
Jajantung tradisional Séoul nyaéta dayeuh kolot Dinasti Joseon, nu kiwari jadi wewengkon puseur karaméan, nu mana di éta wewengkon ngumpul karaton, kantor pamaréntahan, kantor puseur pausahaan, hotél, katut pasar tradisional
Cheonggyécheon, wahangan nu ngamalir ti kulon ka wétan ngaliwatan léngkob saméméh tuluy ngamuhara ka Walungan Han, keur sababaraha taun mah katutupan ku beton, tapi ahirna dibalikkeun deui ngaliwatan proyék kabangkitan kota taun 2005
Jalan Jongno, nu hartina "Jalan Loncéng," geus mangrupa hiji jalan utama tur salah sahiji jalan komérsil pangbiharina di ieu dayeuh, nu mana di dinya bisa kapanggih Bosingak, hiji paviliun nu eusina loncéng gedé
Éta loncéng nyirénan wanci nu béda-béda sapanjang poé tur ngaadalikeun opat gapura ka ieu dayeuh
Di béh kaléreun puseur karaméan aya Gunung Bukhan, tur di kiduleunana aya Namsan nu leuwih leutik
Tuluy ka béh kidul aya pipir dayeuh nu geus kolot, nyaéta Distrik Yongsan jeung Distrik Mapo
Sapanjang Walungan Han aya wewengkon nu leuwih anyar jeung makmur nyaéta Distrik Gangnam, Distrik Seocho katut wewengkon sabudeureunana
Arsitéktur dumasar sajarah
Séoul mibanda sababaraha tempat penting sacara sajarah katut budaya
Di Loka Pamukiman Prasajarah Amsa-dong, Distrik Gangdong, sésa-sésa néolitikum kakali jeung teu kahaja katimu alatan banjir taun 1925
Perencanaan urban jeung sipil mangrupa konsép utama nalika Séoul mimiti dirarancang keur ngajadi ibu kota dina ahir abad ka-14
Dinasti Joseon ngawangun "Lima Karaton Agung" di Séoul – Changdeokgung, Changgyeonggung, Deoksugung, Gyeongbokgung katut Gyeonghuigung – sakabéhna aya di Distrik Jongno jeung Distrik Jung
Di antara sakabéh éta, Changdéokgung asup kana Daptar Warisan Dunya UNESCO taun 1997 minangka "conto rarancang arsitéktur karaton katut taman di Wétan Jauh nu pinunjul"
Karaton utama mah, nyaéta Gyeongbokgung, keur ngalaman proyék réstorasi gegedéan
Ieu karaton-karaton téh dianggap arsitéktur percontoan tina mangsa Joséon
Di sagédéngeun karaton, Unhyeongung kasohor minangka tempat cicingna Bupati Daéwongun, bapana Kaisar Gojong dina ahir Dinasti Joséon
Séoul dikurilingan ku pinding nu diwangun keur ngatur singsaha waé nu baris nganjang ti wewengkon séjén sarta pikeun ngajaga dayeuh tina serangan musuh
Pungnap Toseong mangrupa hiji pinding taneuh rata nu diwangun dina juru Walungan Han nu dipercaya ku balaréa minangka mandalana Wiryéseong
Ari Mongchon Toseong (몽촌토성; 蒙村土城) mah nyaéta pinding taneuh liana nu diwangun nalika mangsa Baékjé nu kiwari perenahna di sajeroeun Taman Olimpiade
Bénténg Seoul diwangun dina mangsa Dinasti Joséon munggaran keur ngajaga ieu dayeuh
Sanggeus sababaraha abad ruksak jeung diwangun deui, kiwari nyésa kurang leuwih 2/3-na, kaasup genep tina dalapan gapura nu asli
Gapura-gapura ieu kaasup Sungnyémun jeung Heunginjimun, nu kiwari ilaharna disebut Namdaémun (Gapura Gedé Kidul) jeung Dongdaémun (Gapura Gedé Wétan)
Namdaémun mangrupa gapura kai pangkolotna tepikeun ka kajadian aya nu ngaduruk taun 2008, tur kiwari dibuka deui sanggeu réstorasina réngsé taun 2013
Di deukeuteun ieu gapura aya pasar tradisional katut puseur pangbalanjaan panggedéna, Pasar Namdaémun jeung Pasar Dongdaémun
Aya ogé loba wangunan nu dijieun kalayan gaya mancanagara dina ahir abad ka-19, awal abad ka-20
Gapura Kamerdikaan diwangun taun 1897 keur méré ilham ngeunaan pentingna boga sumanget kamerdikaan
Stasion Seoul dibuka taun 1900 minangka Stasion Gyéongséong
Mangrupa-rupa wangunan kantor katut wangunan panyicingan nu laluhur, saperti Gangnam Finance Center, Tower Palace, N Seoul Tower katut Jongno Tower, ngadominasi langit ieu dayeuh
Saruntuyan wangunan luhur anyar keur diwangun, kaasup Munara Lotte World, nu direncanakeun baris réngsé taun 2016
Bulan Fébruari 2014 mah, wangunan pangluhurna di ieu kota téh nyaéta Three International Finance Center nu luhurna 279m
World Trade Center Seoul, nu perenahna di Distrik Gangnam, mangrupa tuan rumah sababaraha paméran katut konférénsi
Di Distrik Gangnam aya ogé COEX Mall, nu mangrupa komplék pangbalanjaan katut hiburan di jero rohangan nu kacida gedéna
Ka hilirkeun ti Distrik Gangnam aya Yeouido, hiji pulo nu jadi tempat Déwan Nasional, studio siaran gedé, katut sajumlah gedé wangunan kantor gedé, kayaning Koréa Finance Building katut Garéja Yoido Full Gospel
Stadion Olompiade, Taman Olimpiade, katut Lotte World perenahna di Distrik Songpa, di sisi béh kidul Walunga Han, naék ti Distrik Gangnam
Dua cicirén modéren Séoul nu anyar nyaéta Dongdaemun Design Plaza &amp; Park, nu dirancang ku Zaha Hadid, katut Balé Kota Seoul, ku Yoo Kerl ti iArc
Dina taun 2010 Séoul ditunjuk jadi Ibu kota Disain Dunya keur taun harita
Séoul boga infrastruktur nu maju sacara téhnologi
Boga pénétrasi pita lega serat kaca pangluhurna sadunya, nu ngahasilkeun konéksi internét panggancangna sadunya tepi ka 1 Gbps
Séoul nyadiakeun aksés Wi-Fi gratis di luar rohangan
Proyék 47.7 miliar won ($44 yuta) ieu baris méré aksés keur warga katut nu ngaranjang di 10.430 taman, jalan katut patempatan publik lianna taun 2015
Di Séoul aya 115 musieum, kaasup di antarana tilu musieum nasional katut salapan musieum kota
Musieum Nasional Koréa mangrupa musieum nu henteu ukur ngawakilan Séoul, tapi ogé ngawakilan sakabéh Koréa Kidul
Ti saprak ngadeg taun 1945, ieu musieum geus ngawangun koléksi mangrupa 220,000 artefak
Dina Oktober 2005, ieu musieum pindah ka wangunan anyar di Taman Kulawarga Yongsan
National Folk Museum perenahna di dadasar Karaton Gyeongbokgung di Distrik Jongno District tur maké réplika obyék sajarah pikeun ngilustrasikeun sajarah bangsa Koréa
Bukchon Hanok Village jeung Namsangol Hanok Village mangrupa wewengkon panganjrekan heubeul nu ngandung imah, taman katut musieum tradisional Koréa hanok nu méré kasempetan keur turis pikeun ngarasakeun budaya Koréa tradisional
Tugu Perang, salah sahiji tina salapan musieum kota di Séoul, nawarkeun pangalaman édukasional katut émosional ka nu nganjanganana, ngeunaan rupa-rupa perang nu ngalibetkeun Koréa, kaasup jejer Perang Koréa themes
Pangbuian Seodaémun mangrupa hiji urut pangbuian nu diwangun salila penjajahan Jepang, tur kiwari dipaké keur musieum sajarah Musieum Seni Seoul katut Musieum Seni Ilmin ngajaga rupa wangunan heubeul nu unik sacara visual tina wangunan luhur tur modéren di sabudeureunana
Saméméhna dioperasikeun ku Déwan Kota Séoul tur boga tempat deukeuteun Karaton Gyéonghuigung, karaton karajaan dinasti Joséon
Keur lolobana jalma nu mikaresep pilem Koréa mah, Arsip Pilem Koréa ngayakeun Musieum Pilem Koréa jeung Cinematheque KOFA di puseur utamana di Digital Media City(DMC), Sangam-dong
Tteok &amp; Kitchen Utensil Museum jeung Kimchi Field Museum nyadiakeun informasi nu patali jeung sajarah kulinér Koréa
Aya ogé wangunan rélijius nu boga pancén penting dina masarakat katut pulitik Koréa
Altar Wongudan mangrupa tempat upacara nalika para pamingpin Koréa ngayakeun ritual kasawargaan ti saprak jaman Tilu Karajaan
Ti saprak Dinasti Joseon maké Konghucu minangka idiologi nasional dina abad ka-14, ieu nagara ngawangun loba kelenténg Konghucu
Katurunan kulawarga karajaan Joséon masih neruskeun tradisi dina ngayakeun sérémoni pikeun miéling para karuhun di Jongmyo
Ieu tempat mangrupa kuil Konghucu karajaan pangkolotna nu jadi cagar tur sérémoni ritualna nuluykeun tradisi nu dijieun dina abad ka-14
Munmyo katut Dongmyo diwangun dina mangsa nu sarua
Sok sanajan Buda didedetkeun ku pamaréntahan Joséon, ieu ageman tetep aya
Jogyésa mangrupa markas gedé Ordo Jogyé Buda Koréa
Hwagyésa katut Bongeunsa ogé mangrupa candi Buda di Seoul nu gedé
Katedral Myeongdong mangrupa cicirén Myeongdong, Distrik Jung tur mangrupa garéja Katolik panggedéna nu diwangun taun 1883
Ieu garéja mangrupa lambang Katolik di Koréa
Ogé mangrupa fokus béda pamadegan pulitik taun 1980-an
Dina ieu hal, Garéja Katolik Roma kacida boga pangaruhna ka masarakat Koréa
Loba ogé garéja Protéstan di Séoul
Nu panglobana mah Présbisterian, tapi loba ogé garéja Métodis, Baptis, katut Lutheran
Garéja Yoido Full Gospel mangrupa garéja Pantékosta nu patali jeung Majlis Pangéran di Yeouido di Séoul
Kalayan kurang leuwih 830.000 anggahota (2007), ieu téh mangrupa jamaah Kristen Pantékosta panglobana di dunya, nu geus kacatet dina Guinness Book of World Records
Dina bulan Oktober 2012 KBS Hall di Séoul jadi tuan rumah féstival musik internasional rongkah – Féstival Lagu TV katut Radio ABU munggaran dina raraga Majlis Umum Asia-Pacific Broadcasting Union ka-49 General Assembly
Seoul Festival mangrupa hiji féstival budaya uusuman nu diayakeun opat kali sataun nalika usum semi, usum panas, usum gugur, katut usum tiis di Séoul, Koréa Kidul ti taun 2003
Ieu féstival dumasar kana "Poé Warga Seoul" nu diayakeun unggal Oktober ti saprak taun 1994 pikeun miéling sajarah 600 taun Séoul minangka ibu kota nagara
Ieu féstival diayakeun ku Pamaréntah Métropolitan Seoul
Taun 2012, Séoul geus jadi tuan rumah Ultra Music Festival Koréa, nyaéta féstival musik jeung ibing nu diayakeun dina ahir minggu ka-2 bulan Juni
Taman Namsan bisa dipaké keur "hiking", rékréasi katut "skyline" keur ningali pemandangan tengah kota Séoul
Munara Seoul N perenahna di dieu
Taman Olimpiade Seoul perenahna di Distrik Songpa tur diwangung keur tempat Olimpiade Usum Panas taun 1988
Pagoda 10 tingkat Wongaksa perenahna di Taman Tapgol, hiji taman publik nu legana
Wewengkon sabudeureun wahangan disadiakeun minangka tempat publik keur rélaksasi jeung rékréasi
Wahangan Tancheon katut wewengkon deukeuteunana dsadiakeun minangka taman nu lega kalayan lajur keur nu laleumpang katut nu sasarapédahan
Cheonggyecheon, hiji wahangan nu panjangna ngaliwatan tengah kota Séoul, kasohor keur warga Séoul katut turis
Wewengkon métropolitan Séoul ngawengku genep taman gedé, kaasup Leuweung Seoul, nu dibuka dina panengah taun 2005
Wewengkon Ibu kota Nasional Seoul ogé boga beubeur héjo nu ditujukeun keur nyegah kota tina "sprawling" kaluar ka Propinsi Gyeonggi deukeuteunana
Ieu wewengkon mindeng ditéangan ku jalma nu hayang lumpat tina kahirupan urban dina ahir minggu jeung nalika peré
Séoul ogé mangrupa tempat taman hiburan jero rohangan panggedéna sadunya, Lotte World
Puseur pelesir lianna nyaéta stadion Olimpiade jeung Piala Dunya katut alun-alun balé kota
Séoul jadi tuan rumah Asian Games 1986 jeung 2014, ilaharna katelah Asiad, Olimpiade 1988, jeung Paralympic Games
Jadi tuan rumah ogé keur Piala Dunya FIFA 2002
Stadion Piala Dunya Seoul jadi tempat pembukaan sarta tanding munggaran
Taékwondo mangrupa olah raga nasional Koréa sarta Séoul mangrupa tempat Kukkiwon, markas besar dunya taékwondo, jeung Federasi Taékwondo Dunya
Kleub olah raga doméstik
Kleub maén bal pangkasohorna di Séoul nyaéta FC Seoul
Ieu kleub mangrupa salah sahiji kleub maén bal panghasilna di Asia
Recently, FC Séoul jadi "runner-up" dina Liga Champion AFC 2013
Séoul boga tilu kleub baseball profésional dina cekelan KBO: Salah sahiji kleub pangkolotna, Doosan Bears, LG Twins katut Nexen Heroes
Séoul mangrupa salah sahiji dayeuh nu infrastruktur transportasina pangmajuna sadunya nu terus kénéh dimekarkeun
Sistemna dimimitian ti mangsa Kamaharajaan Koréa, nalika réngséna jalur trém munggaran katut jalan raya nu ngahubungkeun Séoul jeung Inchéon
Jalur trém pangpentingna di Séoul sapanjang Jongno diganti ku Jalur 1 sistem subway dina awal 1970-an
Jalan penting lianna di puseur karaméan Séoul kaasup Euljiro, Téhéranno, Séjongno, Chungmuro, Yulgongno, katut Toegyéro
Aya salapan jalur subway gedé nu manjang leuwih ti , kalayan sajalur tambahan deui nu geus dirarancang
Taun 2010, 25% populasina boga wanci pulang anting sajam atawa leuwih
Sistem beus di Séoul dijalankeun ku Pamaréntah Métropolitan Séoul, kalayan opat konfigurasi beus primér énu sayaga keur ngaladénan lolobana tempat di ieu dayeuh
Séoul boga loba terminal antar kota atawa beus gancang nu galedé
Ieu beus ngahubungkeun Séoul jeung kota-kota di Koréa Kidul
Séoul Express Bus Terminal, Central City Terminal katut Terminal Nambu Séoul perenahna di Distrik Seocho
Minangka tambahan, Terminal Beus Séoul Wétan di Distrik Gwangjin katut Sangbong Terminal Sangbong di Distrik Jungnang dioperasikeun di béh wétan kota
Pikeun ngurangan polusi udara di wewengkon métropolitan, pamaréntah kota boga rencana pikeun ngarobah leuwih ti tujuh rébu beus nu maké mesin disel ka gas alam taun 2010
Séoul boga jajaring subway nu kompréhénsif nu ngahubungkeun unggal distrik di ieu dayeuh katut wewengkon sabudeureunana
Kalayan leuwih ti 8 yuta panumpang unggal poéna, Séoul boga sistem subway pangsibukna sadunya
Subway Métropolitan Séoul sakabéhna boga 19 jalur nu ngaladénan Séoul, Inchéon, propinsi Gyéonggi, propinsi Gangwon béh kulon, katut propinsi Chungnam béh kalér
Minangka tambahan, pikeun nyaluyukeun mangrupa-rupa moda transportasi, pamaréntah métropolitan Séoul ngagawékeun sababaraha urang ahli matématika pikeun ngoordinasikeun subway, beus, katut jadwal lalu lintas jadi tabél wanci
Sababaraha jalur dijalankeun ku Korail, Seoul Metro, Seoul Metropolitan Rapid Transit Corporation, NeoTrans Co. Ltd., AREX, katut Séoul Metro Line 9 Corporation
Séoul kasambungkeun ka unggal kota gedé di Koréa ku karéta
Séoul ogé kasambungkeun ka lolobana kota gedé di Koréa ku karéta gancang KTX, nu gancang normalna leuwih ti
Stasion karéta gedé di antarana: Bandara
Dua bandara internasional aya di Séoul
Bandara Internasional Gimpo, saméméhna aya di Gimpo tapi dicokot ku Séoul taun 1963, geus sababaraha taun (ti saprak konstruksi aslina nalika Perang Koréa) jadi bandara hiji-hijina nu ngaladénan Séoul
Bandara doméstik lianna ogé diwangun nalika ieu perang, kaasup Yeouido
Nalika dibuka bulan Maret 2001, Bandara Internasional Incheon di pulo Yeongjong di Incheon ngarobah pancén Bandara Gimpo sacara signifikan
Inchéon kiwari boga tanggung jawab keur ampir sakabéh penerbangan internasional katut sababaraha penerbangan doméstik, sedengkeun Gimpo mah ukur ngaladénan penerbangan doméstik kajaba penerbangan ka Bandara Hanéda di Tokyo, Bandara Internasional Kansai Osaka, Bandara Songshan Taipéi di Taipéi, Bandara Hongqiao di Shanghai, katut Bandara Internasional Ibukota Béijing di Béijing
Ku ayana ieu hal, penerbangan ti Bandara Gimpo turun drastis, sok sanajan masih kaasup salah sahiji bandara pangsibukna ogé
Sedengkeun, Bandara Internasional Inchéon geus jadi puseur transportasi gedé keur Asia Wétan, babarengan jeung Hong Kong
Inchéon jeung Gimpo kahubungkeun ka Séoul ku jalan raya, tur di antara duanana ku Rél Karéta Bandara Internasinal Incheon, nu nyambung ogé ka Inchéon jalur #1
Gimpo ogé kahubungkeun ku subway (jalur No
5 jeung #9)
Rél Karéta Bandara Internasional Inchéon, nu ngahubungkeun ieu bandara sacara langsung ka Stasion Séoul di puseur Séoul, kakara dibuka
Beus ogé mawa panumpang antara bandara Inchéon jeung Gimpo
Séoul mangrupa tempat mayoritas universitas préstisius di Koréa Kidul, kaasup di antarana Universitas Nasional Seoul, Universitas Yonséi, Universitas Koréa, Universitas Sogang, Universitas Sungkyunkwan, Universitas Hanyang, Universitas Chung-Ang, Universitas Dongguk, Universitas Wanoja Éwha, Universitas Atikan Deungeun Hankuk, Universitas Hongik, Universitas Kookmin, Universitas Konkuk, Universitas Kyung Héé, Universitas Kwangwoon, Universitas Atikan Nasional Seoul, Universitas Soongsil, Universit Wanoja Sookmyung, katut Universitas Seoul
Atikan diwajibkeun ti kelas 1–10
Murid baris ngaréngsékeun genep taun di sakola dasar, tilu taun di sakola panengah, jeung tilu taun deui di sakola luhur
Sakola sekundér ilaharna nyaratkeun yén muridna maraké seragam
Aya ujian kalulusan sangkan bisa lulus ti sakola luhur sarta loba murid nu baris asup ka tingkat universitas dipénta pikeun nyokot "College Scholastic Ability Test" nu diayakeun unggal Nopémber tapi maranéhanana henteu perlu milu
Séoul mangrupa tempat sakola kajuruan, kaasup tilu sakola luhur sains (Hansung Science High School, Sejong Science High School jeung Seoul Science High School), katut genep sakola luhur basa deungeun (Daewon Foreign Language High School, Daeil Foreign Language High School, Ewha Girls' Foreign Language High School, Hanyoung Foreign Language High School, Myungduk Foreign Language High School jeung Seoul Foreign Language High School)
Kantor Atikan Métropolitan Séoul ngawengku 235 sakola luhur persiapan paguron luhur, 80 sakola magang, 377 sakola panengah, katut 33 sakola atikan husus taun 2009
Séoul mangrupa anggota Jajaring Kota Gedé 21 di Asia katut Kelompok Kapamingpinan Iklim Dayeuh C40
Patrakomala atawa Kembang Merak ("Caesalpinia pulcherrima L. Sw.") nyaéta tangkal atawa kembang nu asalna ti Amérika Kidul
Tangkal "perdu" ieu mimitina ngan saukur dijadikeun tangkal hias
Kadieunakeun kanyahoan yén Patrakomala boga sababaraha mangpaat pikeun ngubaran panyakit
Patrakomala sesebutan ngaran nu béda di unggal wewengkon
Di Sumatra kembang ieu disebut "bunga kacang, bunga merak, bunga china "atawa" jingok"
Di Jawa disebut "merak-merakan, merak ngigel, merakan, patra menggala" atawa "kembang abang"
Urang Sunda nyebutna "kembang patra kombala/gembala "atawa "kembang Patrakomala"
Sedengkeun di Madura disebut "mar kegel, merak kagel, merak ngegel "jeung "parak kagel"
Di Sulawesi disebut "bunga kacang"
Tangkal ieu disebut tangkal perdu, jangkungna bisa nepi 2–4 m. Sakapeung dina cabang jeung rantingna aya cucuk témpél
Kaina warna bodas, padet jeung liat
daunna mangrupa daun majemuk nu nyisi sarta jumlahna genap atawa ganda dua kalawan 4-12 pasang anak daun nu wangunna buleud siga endog
Tungtuna buleud, pangkalna nyiripit, sisina rata sarta permukaana warna héjo
Iwal ti éta permukaan handapna warna héjo semu bulao kalawan panjang 1-3,5 cm sarta legana 0,5-1,5 cm
Nalika peuting daun bakal nguncup
Kembangna Patrakomala mangrupa daun majemuk nu kasusun dina tandan nu panjangna 6–12 cm sarta legana 1,5 cm eusina buah nu bisa didahar
Lamun buahna geus kolot bakal robah jadi warna hideung
Tangkal ieu bisa dipelak di taman-taman atawa buruan imah minangka tangkal hias
Sipat Kimiawi, Éfék Farmakologis jeung Zat Kimia
Sipat kimiawi sarta éfék farmakologis ti kembang Patrakomala nyaéta: Zat kimia dina kembang Patrakomala nyaéta: Ngaran Asing jeung Rupa Patrakomala
Iwal ti ngaran Indonésia, ogé aya istilah séjén ti sababaraha nagara nu baris didadarkeun saperti ieu di handap: Rupa-rupa Patrakomala baris didadarkeun numutkeun ngarana saperti ieu di handap:
Kapri ("Pisum sativum") nyaéta sayur nu asalna ti nagara barat
Kapri mimitina ti Asia Tengah jeung Éropa
Baheula sayuran ieu teu dipikawanoh di luar Éropa jeung Cina
Tapi kiwari geus sakuliah dunya ngadahar kapri
Sacara umum kapri nu dibudidayakeun kabagi jadi dua nyaéta kapri polong jeung kapri sayur
Kapri polong nyaéta kapri nu sikina badag, sedengkeun kapri sayur nyaéta kapri nu sikina leutik
Daérah nu kaasup asal kapri nyaéta India (Punjab, Kashmir), Afghanistan, Tajikistan jeung kiduleun Tian-Shan
Kacang Kapri geus dipikawanoh sarta dipelak ku masarakat di Indonésia utamana di pulo Jawa
Misalna di Cisarua, tangkal kapri ieu geus mimiti dipikawanoh nalika taun 1980-an kalawan bagéan nu dipanén nyaéta bagéan polong ngora
Dina taun 1988 kalawan ayana paménta pucuk ngora ti éksportir, patani di Kacamatan Cisarua mimiti ngalihkeun produk nu dipanén ti polong ngora jadi pucuk ngorana
Tangkal kapri umumna dipelak di daérah nu mibanda luhur leuwih ti 700 mdpl
Daérah nu loba dipelak kapri nyaéta Jawa Kulon, Jawa Wétan jeung Sumatra Kalér
Hasil obsérvasi nu dilakukeun ku R. Prasodjo Soedomo (1994) di Kabupatén Sukabumi, Cianjur, Bandung, Garut jeung Tasikmalaya
Di Jawa Wétan tangkal kapri loba dibudidayakeun di Malang sedengkeun di Sumatra Kalér aya di Kabupatén Karo
Kapri polong disebut ogé kapri amis ("Pissum sativum "var
Kapri sayur biasana dipanén nalika masih ngora pikeun diolah polongna jadi sayur
Tapi kapri polong dipanén nalika geus kolot pikeun diala sikina
Kapri nu loba dibudidayakeun di Indonésia nyaéta kapri sayur
Polong kapri bisa ditumis, diolah jadi sop, "ragout" pikeun eusi kuéh atawa ngan dikulub
Kapri loba vitamin nu bisa ngahiji dina cai
Iwal ti éta, kapri gancang empuk lamun dikulub
Pikeun mertahankeun kualitas gizina, hadéna kapri diungkeb, lain dikulub
Kacang Kapri kaasup tangkal sausum kalawan umur ti 3-3½ bulan
Tangkal ieu wanguna semak nu ngajalar atawa ngarambat kalawan alat pangmeulit di tungtung cabang
Luhur batang bisa nepi ka 200 cm atawa leuwih
Daun kapri boga daun tunjang ("stipul") sarta sulur ("sirrus") daun nu muncul ti daun atawa bagéan daun majemuk
Daun-daun ngora atawa pucuk sok dikonsumsi minangka lalab atah atawalalab asak
Kembang kapri warnana héjo semu bodas atawa ungu
Kacang kapri boga kembang sampurna, nepi ka alat kelamin jalu jeung bikang aya di kembang nu sarua
Penyerbukan kembang kapri sipatna penyerbukan sorangan
Buah kapri wanguna polong nu boga struktur ipis nepi ka kandel ngabuleud, warnana héjo semu bodas nepi ka héjo rada kolot
Unggal polong eusina antara 5-8 siki atawa leuwih
Wangun siki kapri rupa-rupa, aya nu buleud ogé aya nu kariput
Ukuran sikina ogé bisa leutik atawa badag sarta serat polong nu halus nepi ka kasar
Gizi jeung Mangpaat Kapri
Polong kapri mangrupa sayuran nu boga niléy gizi nu unggul
Énergi nu disumbangkeun ku 100gr polong kapri nu masih seger saloba 98 kcal
Jumlah éta jauh leuwih loba ti batan énergi di kacang panjang nu ngan saukur 44kcal/gram
Beuki kolot umur polongna, énergi nu disumbangkeun beuki gedé
Énergi ieu asalna ti karbohidrat sarta lemak nu kapuseur di bagéan siki kapri
Énergi dina kapri asalna ti karbohidrat, lemak jeung protéin
Sumber Protéin Nabati
Kapri kaasup salah sahiji sumber protéin nu alus
Eusi protéina saloba 11,7g/100g polong kapri
Beuki kolot, protéina beuki loba
Protéin ayana di siki kapri
Protéin nabati nu aya dina kapri mangrupa sumber protéin séhat
Umumna, kadaharan nu didahar ku jalma mangrupa protéin nu aya patalina jeung lemak sato
Lemak sato éta biasana boga eusi lemak jenuh jeung kolésterol nu bahaya pikeun kaséhatan
Ku kituna, milih kapri minangka sumber protéin nu hadé dibandingkeun jeung protéin dina sato
Intel Corporation sok disebut Intél, nyaéta hiji pausahaan multinasional anu puseurna di Santa Clara, California, Amérika Sarikat jeung kawentar ku rancangan jeung produksi mikroprosésor sarta ngahususkeun produkna dina sirkuit kaintegrasi
Intel mibanda proyék panalungtikan téhnologi anu maju dina sakabéh aspék produksi semikonduktor
Ngaran Intel mimitina mah dipikawanoh utamana ngan ukur ku para insinyur jeung ahli téhnologi, anu disebut ku jujuluk "Intel Inside" anu sohor di taun 1990-an barengan jeung prosésor Pentium-na
Pangadeg Intel Corporation
Dina taun 1968, Robert Noyce jeung Gordon Moore nyaéta dua insinyur anu gawé di pausahaan semikonduktor "Fairchild"
Maranéhna duaan ngundurkeun diri pikeun ngabangun pausahaanna sorangan, nu waktu harita loba ogé karyawan "Fairchild"anu areureun pikeun nyieun pausahaanna sorangan
Kabéh urut karyawan "Fairchild"kayaning Noyce jeung Moore meunang jujuluk "Fairchildren"
Robert Noyce ngan ngetik salambar kertas nu ngajelaskeun ide-na ngeunaan naon anu hayang ku anjeunna dilakukeun kana pausahaan anyarna, tuluy Art Rock di San Francisco ngadukung usaha anyar Noyce jeung Moore ieu
Rock saterusna neundeun modal gedéna 2,5 yuta USD dina waktu kurang ti 2 poé ku ngajual obligasi konvérsi
Saterusna Intel resmi diadegkeun dina tanggal 18 Juli 1968, ku panaratas semikonduktor Robert Noyce jeung Gordon Moore
Intel mimiti diadegkeun taun 1968 ku ahli fisika dan kimia Gordon Moore jeung Robert Noyce panyipta sirkuit kaintegrasi, sanggeus maranéhanana ninggalkeun pausahaan Fairchild
Salila taun 1980-an Intel dijalankeun ku saurang insinyur kimia nu ngaranna Andy Grove, nu bisa disebut anggota katilu ti kulawarga asli Intel
Andy Grove dianggap minangka salah saurang pamingpin bisnis jeung ahli strategi pausahaan nu pohara penting
Nalika pausahaan diadegkeun, Gordon Moore jeung Robert Noyce mibanda ide pikeun ngaran pausahaan maranéhanana nyaéta Moore Noyce
Tapi pas ngaran éta diucapkeun téh kadéngé minangka "More Noise", ide ieu gancang ditinggalkeun sangkan néangan ngaran nu leuwih cocog, ogé anu hartina teu matak jadi goréng
Teu lila ngaran "NM Electronics" dipilih terus dipaké salila sataunan
Pausahaan téh antukna mah diganti deui ku ngaran "Integrated Electronics", atawa pondokna mah INTEL
Teu ku hanteu, ngaran ieu geus dipaké ku pausahaan jaringan hotél anu kasohor, nya hak paténna téh kudu dibeuli bari mahal-mahal ogé
Taun 1969, Intel minangka produsén semikonduktor geus menerima pamundutan ti "Nippon Calculating Machine Corporation" (NCMC) pikeun ngarancang 12 "chip" husus, nu rencanana dipaké pikeun nyieun produk kalkulator Busicom 141-PF
Intel saterusna ngarancang sasét nu kawengku ti opat chip anu dipikawanoh minangka MCS-4
Sét ieu kawengku ti "central processing unit" (CPU) mangrupa chip 4004, chip anu didukung ku memori "read-only" (ROM) ngandung program aplikasi husus, chip memori "random-access" (RAM) pikeun ngolah data, jeung hiji chip "shift-register" anu pancénna nyanghareupan port "input/output" (I/O)
Supaya bisa ngamanpaatkeun rancanganna éta pikeun langganan lianna, Intel tuluy meuli hak patén pikeun disain éta ti NCMC
Tanggal 15 Nopémber 1971, Intel ngaluarkeun prosésor opat bit Intel 4004 jeung sét chip disakuliahna
Intel 4004 geus jadi mikroprosésor munggaran nu dijual pikeun umum sajaba jadi CPU munggaran nu dijalankeun di luhureun chip